**TEHNISKĀ SPECIFIKĀCIJA**

Neregulāri specializētā transporta pakalpojumi

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk– Pasūtītājs).

**Vispārējais iepirkuma priekšmeta apraksts:** Dažādu veidu neregulāru specializēto transportu pakalpojumu nodrošināšana. Izpildītājs apņemas sniegt Pasūtītājam kvalitatīvu transportlīdzekļu pakalpojumus ar transportlīdzekļu operatoru/vadītāju un ārpakalpojuma nodrošināšanu, atbilstoši pielikumiem un izvēlētajai daļai. Līguma izpildes laikā pakalpojumu apraksts var mainīties (turpmāk - Pakalpojums).

**Līguma darbības termiņš:** 2 (divi) gadi.

Līguma priekšmets ir sadalīts 6 (sešās) daļās, pretendentam ir iespējams piedalīties vienā vai vairākās daļās, daļu sadalījums:

1. **Iepirkumu priekšmeta 1.daļa:** Autoceltņa pakalpojumi (celtspēja līdz 25t.
2. **Iepirkumu priekšmeta 2.daļa:** Evakuatora pakalpojumi (kravas automašīnām un sabiedriskajam transportam).
3. **Iepirkumu priekšmeta 3.daļa:** Auto pacēlāja pakalpojumi (līdz 22m).
4. **Iepirkumu priekšmeta 4.daļa:** Pašizgāzēju pakalpojumi (vidējas ietilpības līdz 14 m3).
5. **Iepirkumu priekšmeta 5.daļa:** Pašizgāzēju pakalpojumi (lielas ietilpības līdz 22 m3).
6. **Iepirkumu priekšmeta 6.daļa:** Treilera pakalpojumi (kravnesība līdz 40t).

**Darbu apraksts:**

1. Pakalpojumu sniegšanas vieta ir dažādi Pasūtītāja objekti, kas atrodas Rīgas pilsētas administratīvajā teritorijā, kā arī objektos, kuri atrodas ne vairāk kā 20 km rādiusā no Rīgas pilsētas administratīvās teritorijas robežas.
2. Pasūtītājs informē Izpildītāju par veicamo Pakalpojumu uzsākšanu rakstiski uz e-pasta adresi vai telefoniski, atkarībā no veicamajiem darbiem (turpmāk – Pasūtījums). Pasūtījums tiek nodots rakstiskā veidā uz Izpildītāja e-pasta adresi, pasūtītāja darba laikā no plkst. 7:30-16:30 vai telefoniski, jebkurā diennakts laikā un jebkurā nedēļas dienā, neatkarīgi no valstī noteiktajam brīvdienām un svētku dienām.
3. Pasūtītājs par 1./3./4./5./6. daļas Pakalpojumiem nepieciešamības gadījumā, paziņo Izpildītājam nosūtot veicamā Pasūtījuma aprakstu un norādot vietu – objektu, kur nepieciešams veikt Pakalpojumu.
4. Pasūtītājs 2.daļas Pakalpojuma nepieciešamības gadījumā, paziņo Izpildītājām telefoniski, norādot veicamā Pasūtījuma aprakstu un precīzu vietu – objektu, kur nepieciešams nodrošināt Pakalpojumu.
5. Darba laiks - Izpildītājam jānodrošina Pakalpojumi jebkurā diennakts laikā.
6. Izpildītājam jānodrošina līdzvērtīga Pakalpojuma nodrošināšana transportlīdzekļu bojājumu laikā.
7. Izpildītāja sniegtos Pakalpojumus nodod Pasūtītājam, parakstot Pakalpojumu pieņemšanas – nodošanas aktu (turpmāk - PNA).
8. Izpildītājs nodrošina Pasūtītāja vajadzībām nepieciešamo transportlīdzekli ar nepieciešamo veiktspējas prasību, atbilstoši pielikumos esošai tehniskai specifikācijai.
9. **Pasūtījumu izpildes kārtība un atteikšanas laiks:**

|  |  |  |  |
| --- | --- | --- | --- |
| **Iepirkuma daļa** | **Pakalpojuma nosaukums** | **Izpildes laiks (h)\* no Pasūtījuma saņemšanas** | **Atteikšanas laiks (h)\* pirms Pasūtījuma sniegšanas** |
| **1.daļa** | Autoceltņa pakalpojumi (celtspēja līdz 25t) | 24 | 12 |
| **2.daļa** | Evakuatora pakalpojumi (kravas automašīnām un sabiedriskajam transportam) | 2 | Nav iespējams atcelt |
| **3.daļa** | Auto pacēlāja pakalpojumi (līdz 22m) | 24 | 12 |
| **4.daļa** | Pašizgāzēju pakalpojumi (vidējas ietilpības līdz 14 m3) | 24 | 12 |
| **5.daļa** | Pašizgāzēju pakalpojumi (lielas ietilpības līdz 22 m3) | 24 | 12 |
| **6.daļa** | Treilera pakalpojumi (kravnesība līdz 40t) | 24 | 12 |
| \*laika mērvienība stundas (h) |

1. Pasūtītājam tiek izrakstīts rēķins arī par nesniegtiem Pakalpojumiem, ja Pasūtītājs nav atcēlis Pasūtījumu 9.punktā norādītajā laikā.
2. Izpildītājam jānodrošina Pakalpojums pienācīgā kvalitātē, ievērojot Pasūtītāja prasības un normatīvajos aktos noteiktos darba drošības un aizsardzības noteikumus, kas ietver drošības tehnikas, vides aizsardzības, ugunsdrošības u. c. prasības, kas attiecas uz Pakalpojuma drošu sniegšanu.
3. Izpildītājs nodrošina normatīvo aktu prasībām atbilstošus transportlīdzekļus ar transportlīdzekļa operatoru/vadītāju.
4. 1./3./4./5./6. daļas Pakalpojumi tiek uzskatīti par pieņemtiem saņemot rakstisku apstiprinājumu no Izpildītāja.
5. 2.daļas Pakalpojumi tiek uzskatīti par pieņemtiem saņemot mutisku apstiprinājumu no Izpildītāja norādītās kontaktpersonas.
6. Izpildītājs rēķinu par veiktajiem Pakalpojumiem izraksta 2 (divas) reizes mēnesī. Pirmais rēķins par pakapājumiem tiek izrakstīt no mēneša 1. datuma līdz 15.datumam, otrais rēķins tiek izrakstīts no 16.datuma līdz mēneša beigām.
7. Izpildītājam izrakstītajos rēķinos atbilstoši veiktajam Pasūtījumam jānorāda transportlīdzekļa marka, modelis, reģistrācija numurs, darba laika periods, kurā darbojies objektā (no plkst. – līdz plkst.) un atsevišķi jānorada pavadītais laiks ceļā (no plkst. – līdz plkst.).
8. Rēķina apmaksas termiņam jābūt vismaz 30 (trīsdesmit) dienas.
9. Izpildītājam jābūt iespējai nodrošināt Pakalpojumu ārkārtas situāciju gadījumā.
10. Izpildītājam jānodrošina, ka transportlīdzekļiem ir iespējama GPS izsekošana.